Amilase

A amilase  é un enzima que hidroliza o amidón nos seus azucres sinxelos. É un importante enzima dixestivo que se atopa na saliva (amilase salivar) e no zume pancreático (amilase pancreática) e no intestinal (amilase intestinal ou entérica). As amilases son hidrolases glicosídicas e actúan nos enlaces α-1,4-glicosídico. Foi o primeiro enzima descuberto, co nome de diastase.

Clasificación

Hai tres tipos de amilase:
  α-amilase β-amilase γ-amilase Fonte Animais, plantas, microbios Plantas, microbios Animais, microbios Tecido Glándula salivar, páncreas Sementes, froitos Intestino delgado Sitio de corte Aleatoriamente en enlaces glicosídicos α-1,4 Segundo enlace glicosídico α-1,4  Último enlace glicosídico α-1,4  Produtos de reacción Maltosa, dextrina etc. Maltosa Glicosa pH óptimo 6,7–7,0 5,4–5,5 4,0–4,5 temperatura óptima en produción de cervexa 68–74 °C 58–65 °C 63–68 °C

α-Amilase
As α-amilases son enzimas dixestivos que se atopan en animais, plantas, fungos (ascomicetos e basidiomicetos) e bacterias. Tanto a amilase pancreática coma a amilase salivar e intestinal humanas pertencen a este tipo. O seu pH óptimo é de 6,7 a 7,0.

β-Amilase
As β-amilases son sintetizadas por plantas, fungos e bacterias. O seu pH óptimo é de 12. É o enzima que hidroliza o amidón da froita en maltosa durante a maduración, achegando así o sabor doce da froita madura.

γ-Amilase
A γ-amilase é a que ten un pH óptimo máis ácido de todas as amilases. Corta enlaces glicosídicos α(1–6)  e tamén o último enlace glicosídico α-1,4 do extremo non redutor da amilosa e amilopectina, rendendo glicosa.

Xenética
No ser humano as amilases están ligadas á rexión 1q21 do cromosoma 1.

Notas 

Categoría:Hidrolases